**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

тел.: кмет – 04331/ 2260, [obshtina@gurkovo.bg](mailto:obshtina@gurkovo.bg), www.gurkovo.bg

**Изх. № …………….**

**…………….2026 г.**

**ДО ОБЩИНСКИ СЪВЕТ**

**ГРАД ГУРКОВО**

**ПРЕДЛОЖЕНИЕ**

**ОТ КЪНЧО ПАПАЗОВ – КМЕТ НА ОБЩИНА ГУРКОВО**

**ОТНОСНО: Приемане и одобряване на инвестиции, извършени от „Водоснабдяване и канализация“ ЕООД – Стара Загора през октомври 2024 г. – август 2025 г. на територията на Община Гурково във връзка с изпълнение на ангажимент за минимално ниво на инвестиции**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

На 18.11.2025 г. и 22.10.2025 г. Асоциацията по ВиК на обособената територия, обслужвана от „Водоснабдяване и канализация“ ЕООД – Стара Загора (АВиК) предостави на Община Гурково досиета на обекти за направени от „Водоснабдяване и канализация“ ЕООД – Стара Загора инвестиции в периода октомври 2024 г. – август 2025 г. на територията на Община Гурково в активи публична общинска собственост, съдържащи технически досиета, количествено-стойностни сметки, протоколи за проведени 72-часови проби при експлоатационни условия, протоколи за монтаж, актове за въвеждане в експлоатация на дълготрайни активи – водомери на СВО за с. Паничерево, с. Конаре и гр. Гурково, както и техническо задание, разоходооправдателни документи, приемо-предавателен протокол и заповед на БД „Източнобеломорски район“ за проект за СОЗ около съществуващо водовземно съоръжение за подземни води-каптиран естествен извор "Ново село“, в ПИ горски фонд с идентификационен № 22767.216.961 в землището на с. Паничерево, община Гурково.

По указания на Министерство на регионалното развитие и благоустройството (МРРБ) с писмо №91-00-87/13.10.2017 г. и последващи промени, цялостната процедура за приемане на вече извършени инвестиции в активи е, както следва:

1. На основание заповеди на Областен управител на Стара Загора и Кмета на общината, във връзка с назначаване на комисия, Председателят на АВиК издава заповед и определя работата на комисията, която следва да извърши проверка и да потвърди възможността за приемане на конкретните инвестиции. В определената комисия участват представители на оператора (ВиК – Стара Загора), АВиК и публичния собственик (общината). След приключване работата на комисията по проверка се подписва протокол, който съдържа информация за констатираните обстоятелства по време на проверката и предложения за провеждане на процедура по приемане на инвестициите, преминаване управлението на активите в АВиК и предаване на същите за стопанисване, поддържане и експлоатация на действащия ВиК оператор чрез допълване и/или актуализация на Приложение № 1 от договора за изпълнение на дейностите по чл. 198о, ал. 1 от Закона за водите (ЗВ).
2. След приключване работата на комисията по одобряване на инвестицията и дадените препоръки за приемане на активите Кметът на общината предлага на Общински съвет да вземе решение за приемане и одобрение на инвестициите, след което активът да премине в управление на АВиК и да бъде предаден за стопанисване, поддържане и експлоатация на действащият ВиК оператор чрез допълване и/или актуализация на Приложение № 1 от договора за изпълнение на дейностите по чл. 198о, ал. 1 от ЗВ.
3. След наличие на взето решение на Общинския съвет за одобрение и приемане на инвестициите, Кметът на общината следва да подпише приемо-предавателен протокол между ВиК оператора и общината.
4. Общината уведомява писмено АВиК за преминаване в управлението ѝ на съответния/те активи, а тя от своя страна го предава за стопанисване, поддържане и експлоатация на ВиК оператора чрез допълване и/или актуализация на Приложение № 1 от договора за изпълнение на дейностите по чл. 198о, ал. 1 от ЗВ.

В изпълнение на описаната процедура, комисията съгласно Заповед № АВиК-АП-03-ЗД-2/22.12.2022 г., изменена със Заповед № АВиК-АП-03-ЗД-10/20.12.2023 г., Заповед № АВиК-АП-03-ЗД-4/16.08.2024 г. и Заповед № АВиК-АП-03-ЗД-4-[1]/28.11.2024 г. на Председателя на АВиК, се извърши проверка, съставиха се протоколи и се установи съответствие на извършените дейности с описаните документи. Констатирана е поддържка и експлоатация на активите, инвестицията в тях, както и нейната стойност. Дадени са изискващите се от процедурните правила предложения за инвестициите и предаването им на действащия ВиК оператор.

Следва да се пристъпи към произнасяне на Общински съвет – Гурково относно одобряването и приемането на конкретните инвестиции, след което съответния актив да премине в управление на АВиК и да бъде предаден за стопанисване, поддържане и експлоатация на ВиК оператора.

Във връзка с гореизложеното и на основание чл. 21, ал. 1, т. 8 и ал. 2 от Закона за местното самоуправление и местната администрация, във връзка с чл. 198о, ал. 1 и чл. 198п, ал. 1 и ал. 5 от Закона за водите, и на основание сключен договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги по чл. 198о, ал. 1 от ЗВ, в съответствие с Указания на МРРБ с изх. № 91-00-87/13.10.2017 г. до Председателя на АВиК – Стара Загора, предлагам Общински съвет – Гурково да вземе следното:

**РЕШЕНИЕ:**

1. Приема и одобрява следните инвестиции в публични активи на Община Гурково, извършени от „Водоснабдяване и канализация“ ЕООД – Стара Загора през периода октомври 2024 г. – август 2025 г.:

* Обект 402304 „Реконструкция на стоманени тръби и арматура в суха камера на НР 300 м3, с. Конаре, общ. Гурково“ със стойност на инвестицията 4 699,53 лв. без ДДС;
* Обект 402415 „Реконструкция на стоманени тръби и арматура в суха камера на НР 140 м3, с. Конаре, общ. Гурково“ със стойност на инвестицията 6 173,48 лв. без ДДС;
* Обект 5085 „ Проект за СОЗ около съществуващо водоземно съоръжение за подземни води-каптиран естествен извор „Ново село“, в ПИ горски фонд с идент. № 22767.216.961 в землището на с. Паничерево, общ. Гурково“ със стойност на инвестицията 4 776,00 лв. без ДДС;
* „Монтаж на водомери на СВО по населени места на територията на общ. Гурково“ със стойност на инвестицията 12 373,58 лв. без ДДС.

1. Активите да преминат в управление на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора и да бъдат предадени за стопанисване, поддържане и експлоатация на „Водоснабдяване и канализация“ ЕООД - Стара Загора.

**Приложения:**

1. **Писмо с вх. № ТСУ-685/18.11.2025 г. от АВиК относно отчитане на реализираните от ВиК – Стара Загора инвестиции в периода май 2024 г. – октомври 2024 г. и писмо вх. № ТСУ-609/22.10.2025 г. - Копия;**
2. **Приемо-предавателен протокол от 20.10.2025 г. между АВиК и Община Гурково и прилежаща техническа и финансова документация – Копие;**
3. **Протокол № 1 от комисия, сформирана със Заповед № АВиК-АП-03-ЗД2/22.12.2022 г., изменена със Заповед № АВиК-АП-03-ЗД-10/20.12.2023 г., Заповед №АВиК-АП-03-ЗД-4/16.08.2024 г. и Заповед №АВиК-АП-03-ЗД-4 – [1]/28.11.2024 г. на Председателя на АВиК за обект 402304 „Реконструкция на стоманени тръби и арматура в суха камера на НР 300 м3, с. Конаре, общ. Гурково“ – Копие;**
4. **Протокол № 2 от комисия, сформирана със Заповед № АВиК-АП-03-ЗД2/22.12.2022 г., изменена със Заповед № АВиК-АП-03-ЗД-10/20.12.2023 г., Заповед №АВиК-АП-03-ЗД-4/16.08.2024 г. и Заповед №АВиК-АП-03-ЗД-4 – [1]/28.11.2024 г. на Председателя на АВиК за обект 402415 „Реконструкция на стоманени тръби и арматура в суха камера на НР 140 м3, с. Конаре, общ. Гурково“ – Копие;**
5. **Протокол № 3 от комисия, сформирана със Заповед № АВиК-АП-03-ЗД2/22.12.2022 г., изменена със Заповед № АВиК-АП-03-ЗД-10/20.12.2023 г., Заповед №АВиК-АП-03-ЗД-4/16.08.2024 г. и Заповед №АВиК-АП-03-ЗД-4 – [1]/28.11.2024 г. на Председателя на АВиК за обект 5085 „Проект за СОЗ около съществуващо водоземно съоръжение за подземни води-каптиран естествен извор „Ново село“, в ПИ горски фонд с идент. № 22767.216.961 в землището на с. Паничерево, общ. Гурково“ – Копие;**
6. **Протокол № 4-В от комисия, сформирана със Заповед № АВиК-АП-03-ЗД2/22.12.2022 г., изменена със Заповед № АВиК-АП-03-ЗД-10/20.12.2023 г., Заповед №АВиК-АП-03-ЗД-4/16.08.2024 г. и Заповед №АВиК-АП-03-ЗД-4 – [1]/28.11.2024 г. на Председателя на АВиК за „Монтаж на водомери на СВО по населени места на територията на общ. Гурково“ – Копие.**

**ВНОСИТЕЛ:**

**КЪНЧО ПАПАЗОВ**

*Кмет на Община Гурково*

**Съгласували:**

инж. Теменужка Папазова, *нач. отдел СЕПОПМДТ*

Таня Димитрова, *юрист на Община Гурково*

**Изготвил:** Кристина Георгиева, *ст. експерт ЕППОПИ*