 **ОБЩИНСКИ СЪВЕТ-ГУРКОВО**

гр. Гурково 6199, обл. Ст. Загора, бул. “Княз Ал. Батенберг” 3

ПРЕДСЕДАТЕЛ ОбС тел.: 04331/ 22-60, 0876999989

e-mail: obs@gurkovo.bg

**О Т Ч Е Т**

**за дейността на Общински съвет – Гурково и на неговите комисии**

**за периода 01.07.2025 г. – 31.12.2025 г. от Мандат 2023 – 2027 г.**

**Уважаеми колеги - общински съветници,**

**Уважаеми господин Кмет,**

**Уважаеми господин Заместник - кмет,**

**Госпожи и господа,**

Настоящият отчет e изготвен и се внася в изпълнение на изискванията на чл.27, ал.6 от Закона за местното самоуправление и местната администрация и чл.12,ал.1, т.12 от Правилника за организация и дейността на Общински съвет - Гурково, неговите комисии и взаимодействието му с общинската администрация.

Отчетът е отворен документ. По време на обсъжданията в постоянните комисии, както и на заседанието на Общинския съвет, могат да бъдат направени изменения и допълнения.

Общински съвет - Гурково осъществява дейността си на основание изискванията на Закона за местното самоуправление и местната администрация, Правилника за организацията   и дейността  на Общински съвет - Гурково, неговите комисии и взаимодействието му с общинската администрация и другите нормативни документи, свързани с управлението и развитието на Общината, с цел по-добро и своевременно решаване проблемите на хората, живеещи в населените места на нейната територия.

Като орган на местното самоуправление Общинския съвет приема решения в рамките на своята компетентност при спазване изискванията на закона и съобразяване с интересите на гражданите на Общината.

За отчетния период няма промени в състава на Общинския съвет и постоянните комисии към него.

Общинският съвет за времето от 01.07.2025 г. до 31.12.2025 г. проведе общо 5 редовни заседания.

Редовните заседания на Общински съвет - Гурково и постоянните комисии се провеждаха в заседателната зала на Общинския съвет, находяща се в Младежки дом, пл. „Генчо Къргов“ в гр. Гурково. Спазени са изискванията на Закона за изменение и допълнение на Закона за местното самоуправление и местната администрация, обнародван в ДВ бр.8/26.01.2024 г., според който от 1 юли 2024 г. влизат в сила промените относно излъчването на откритите заседания на Общински съвет и на постоянните комисии към него в реално време на Интернет - страницата на Общината.

Работата на Общинския съвет се осъществява съгласно предварително приетите план и график за провеждане на заседанията, като нито едно от проведените заседания не е отложено поради липса на кворум или други организационни причини. Правилото за провеждане на заседанията през последната десетдневка от месеца ги правят предвидими и осигурява възможност на гражданите да участват в работата на съвета.

За датите на заседанията на ОбС - Гурково и неговите комисии, както и за проекто-дневния ред гражданите на Община Гурково се уведомяват чрез Интернет - страницата на Общината ([https://gurkovo.bg](https://gurkovo.bg/)), от обява на информационното табло в сградата на общинската администрация и обяви, поставени на видни места в град Гурково и съставните населени места.

Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

В периода 01.07.2025 г. – 31.12.2025 г. в деловодството на Общински съвет са постъпили 1 жалба и 1 предложение от граждани на Общината, копия от които са изпратени до Кмета на Общината.

В дневния ред на заседанията се включва точка ”Изказвания, питания, становища и предложения на граждани” в която гражданите могат да отправят своите въпроси, ако предварително писмено са заявили това. По тази точка за посочения период няма разгледани материали.

**На заседания на Общинския съвет в Точка „Разни“:**

Председателят на ОбС информира за : Доклад № ДИД5-СЗ-16/09.09.2025 г. и заключение към него, съставени при извършена финансова инспекция на Община Гурково; Коледен благотворителен базар в подкрепа на граждани от Общината.

Кметът на Община Гурково се изказа относно развитието на спорта в Община Гурково. Иванка Димитрова - гражданин отправи питане към Кмета на Общината относно сметосъбирането в Община Гурково. Добринка Кръстева - общински съветник отправи питане към Кмета на Общината относно адресна регистрация на граждани.

Кънчо Папазов - Кмет на Община Гурково взе отношение по поставените

въпроси.

От административните актове на Кмета на Общината се представят в ОбС – Гурково копия на договори, издадени в изпълнение на решения, приети от Общински съвет, касаещи управление на общинската собственост, както и копия на актове за частна общинска собственост.

Има 4 предложения, оттеглени от Кмета на Община Гурково като вносител:

**1**. На заседанието на постоянните комисии на ОбС - Гурково, проведено на 24.11.2025 г., Кметът на Община Гурково **оттегли** Предложение с вх. № ОС - 186 /18.11.2025 г. - учредяване възмездно право на строеж за жилищно строителство върху недвижим имот – частна общинска собственост, с идентификатор 22767.501.654 по кадастралната карта и кадастралните регистри на с. Паничерево, общ. Гурково - поради необходимост от уточняване на обстоятелствата;

**2**. В деловодството на ОбС – Гурково е внесено от Кмета на Общината писмо вх. № ОС – 197/26.11.2025 г. с което се оттегля Предложение с изх. № РД – 156/24.11.25 г. ( наш вх. № ОС - 195 /24.11.2025 г. ) - безвъзмездно ползване без търг или конкурс на недвижим имот – частна общинска собственост за здравни дейности - поради промяна в начина на предоставяне на имота;

**3.** В деловодството на ОбС е внесено писмо вх. № 226/18.12.2025 г. от Кмета на Община с което се оттеглят:

**-** Предложение с изх. № РД-177/10.12.2025 г./ наш вх. № ОС - 219 /10.12.2025 г./ - приемане на Наредба за изменение и допълнение на Наредба  за определянето и администрирането на местните такси и цени на услуги на територията на Община Гурково;

**-** Предложение с изх. № РД-181/16.12.2025 г. /наш вх. № ОС - 225 /16.12.2025 г./ - одобряване на план – сметката по чл. 66 от Закона за местните данъци и такси за относимите за 2026 г. разходи за извършване на дейности по предоставяне на услугите, за които се заплаща такса битови отпадъци.

Предложенията са оттеглени въз основа на приетите на 17.12.2025 г. от Народното събрание на Преходни и заключителни разпоредби към Закона за местните данъци и такси, позволяващи изключения за 2026 г. Промените са приети чрез така наречения „удължителен закон“ - Закон за събирането на приходи и извършването на разходи през 2026 г., където в § 6 се предвижда възможност за прилагане на досегашния ред за определяне на таксата за битови отпадъци и през 2026 г. на база данъчна оценка, балансова стойност и други обективни показатели.

**І.** Приети са 80 решения по внесени материали от:

- Кмет на Община – 73 (70 предложения, 2 доклада и 1 информация);

- Председател ОбС - 5 предложения;

- Зам.- председател - 1 предложение;

- Председател на постоянна комисия - 1  предложение;

**1.**Неприети предложения - няма.

**2.** Отменени решения - 1 бр.:Решение №185 от 31.01.2025 г. /Протокол 16 / за продажба чрез публичен търг с явно наддаване на ПИ с идентификатор 18157.187.389 по КККР на гр. Гурково, **което е** **отменено с решение с** Решение № 271/18.09.2025 г. / Протокол № 23/ на Общински съвет - Гурково за провеждане на конкурс по реда на Раздел III от Наредбата за реда за придобиване, управление и разпореждане с имоти и вещи – общинска собственост за продажба чрез конкурс на обект: ПИ с идентификатор 18157.187.389, находящ се в гр. Гурково.

**3.** За отчетния период върнати за ново обсъждане или оспорени решения от Областния управител на Област Стара Загора – няма.

**4.** Процедури на оспорване на решения на ОбС – Гурково от Кмета на Общината – няма.

**ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |  |
| --- | --- |
| **ИНФОРМАЦИЯ**  **ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО**  **ЗА ПЕРИОДА 01.07.2025 Г. – 31.12.2025 Г.** | |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
| 1.1 | ***Приемане на нови наредби, програми, стратегии, планове, правилници и правила -******7 бр:***  1.1.1.Общински годишен план за социалните услуги през 2026 г. на територията на община Гурково.  1.1.2.Наредба за определянето и администрирането на местните такси и цени на услуги на територията на Община Гурково.  1.1.3.Наредба за изменение на нормативните актове на Общински съвет - Гурково във връзка с приемането на еврото като официална валута на Република България.  1.1.4.План за защита при бедствия и Програма за намаляване на риска от бедствия на Община Гурково за периода 2025 -2029 год.  1.1.5.Програма за развитие на читалищната дейност в Община Гурково за 2026 година.  1.1.6.Наредба за условията, реда и критериите за финансово подпомагане на спортните клубове в Община Гурково.  1.1.7.Тематичен план за дейността на Общински съвет – Гурково за 2026 г. |
| 1.2 | ***Актуализация на съществуващата нормативна база******– 1 бр.:***  1.2.1.Наредба за изменение и допълнение на Наредбата за записването, отписването и преместването на деца в общинските детски градини и подготвителни групи към училищата на територията на Община Гурково. |
| **2.** | ***Решения, свързани с бюджета и финансите на общината 14 бр.:***  **2.1.** актуализация на списъка на инвестиционната програма на Община Гурково за 2025 г. ***(3 бр.)***  **2.2.** одобряване разходи за командировки.  **2.3.**отпускане на еднократна финансова помощ на гражданин от Община Гурково.  **2.4.** определяне на средства за поевтиняване на обедното хранене на ученици в Средно училище ”Христо Смирненски” гр. Гурково за учебната 2025 /2026 г.  **2.5.** предоставяне на временен безлихвен заем от бюджета на Община Гурково на сметката за средства от Европейския съюз. ***(3 бр.)***  **2.6.**определяне на допълнителни възнаграждения на кметовете на кметства в Община Гурково за постигнати резултати (***2 бр.)***  **2.7.** определяне на допълнително възнаграждение на Кмета на Община Гурково за постигнати резултати (***2 бр.)***  **2.8.** осигуряване на финансов ресурс за изпълнение на Стратегия за Водено от общностите местно развитие на териториите на Община Мъглиж, Община Николаево, и Община Гурково за програмен период 2023-2027 г. |
| **3.** | ***Решения на Общински съвет, свързани с разпореждане и управление на общинската собственост - 24 бр.***  ***3.1.***разпореждане с недвижим имот - частна общинска собственост – продажба на поземлени имоти **(3 бр.)**  **3.2**.отдаване/предоставяне под наем на недвижими имоти - частна общинска собственост **(10 бр.)**  **3.3.**промяна на начина на трайно ползване на имот - частна общинска собственост.  **3.4.**учредяване възмездно право на строеж за жилищно строителство, върху недвижими имоти – частна общинска собственост **(3 бр.)**  **3.5**.провеждане на конкурс по реда на Раздел III от Наредбата за реда за придобиване, управление и разпореждане с имоти и вещи – общинска собственост за продажба чрез конкурс на обект.  **3.6.**безвъзмездно придобиване на право на собственост върху недвижими поземлени имоти **(3 бр.)**  **3.7**.предоставяне на поземлен имот по реда на § 27, ал.2, т.1 от ПЗР на Закона за изменение и допълнение на Закона за собствеността и ползването на земеделските земи.  **3.8.**предоставяне безвъзмездно за управление на недвижим имот – публична общинска собственост на Изпълнителна агенция „Инфраструктура на електронното управление”.  **3.9.**предоставяне за споделено безвъзмездно ползване на общински поземлен имот - градски стадион Гурково за срок от 5 (пет) години. |
| **4**. | ***Решения, свързани с подробни устройствени планове и изменение на действащия Общ устройствен план - 5 бр.*** |
| **5.** | ***Решения в сферата на образованието и културата - 5 бр.***  **5.1**.присъждане на награда на Община Гурково.  **5.2.**даване на разрешение за функциониране на четири самостоятелни паралелки с изключения от минималния брой на учениците в Основно училище „Св. Св. Кирил и Методий“ с. Паничерево, общ. Гурково за учебната 2025/2026 г.  **5.3.**включване на Средно училище „Христо Смирненски“ град Гурково в актуализирания списък на средищните училища за учебната 2025/2026 г.  **5.4.**даване на разрешение за функциониране на две самостоятелни паралелки с изключения от минималния брой на учениците в Средно училище „Христо Смирненски“ гр. Гурково, общ. Гурково за учебната 2025/2026 г.  **5.5.**създаване на Обща обществена колекция с тематичен обхват археология и етнография. Като неразделна част от нея да бъде специализираната експозиция за магарето. |
| **6.** | ***Решения, свързани с кандидатстване по програми и проекти - 6 бр****.:*  **6.1.**подаване на проектно предложение „Закупуване на електрическо превозно средство, включително свързана зарядна станция за предоставяне на социални услуги в Община Гурково“ по процедура BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност, и закупуване на електрически превозни средства, включително свързани зарядни станции за предоставяне на социални услуги“, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции.  **6.2.**кандидатстване на община Гурково пред Предприятие за управление на дейностите по опазване на околната среда (ПУДООС) за отпускане на средства под формата за безлихвен заем за закупуване на нов сметосъбиращ автомобил.  **6.3.**кандидатстване на Община Гурково за удължаване срока за допустимост на разходите и изпълнение на дейностите по процедура BG05SFPR003-1.001 - „Топъл обяд във връзка с изпълнение на Програма за храни и основно материално подпомагане 2021-2027, съфинансирана от Европейски социален фонд ПЛЮС “ със срок от 01.10.2025 г. до 31.01.2026 г.  **6.4.**кандидатстване на Община Гурково пред Министерството на младежта и спорта по Национална програма за споделено финансиране на инвестиции спортни проекти 2025 г.  **6.5**.кандидатстване на Община Гурково по ПРОГРАМА „ОБРАЗОВАНИЕ“ 2021-2027, процедура за предоставяне на БФП BG05SFPR001-2.003 „Подкрепа за ученици с таланти“.  **6.6.**кандидатстване по процедура BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“. |
| **7.** | ***Решения,свързани с приемане на отчети, доклади и информации - 10 бр.*** |
| **7.1** | ***Отчети – 2 бр.***  **7.1.1.** Отчет за изпълнение на Решенията на Общински съвет – Гурково за периода 01.01.2025 г. – 30.06.2025 г.  **7.1.2.**Отчет за дейността на Общински съвет – Гурково и на неговите комисии за периода 01.01.2025 г. – 30.06.2025 г. |
| **7.2** | ***Доклади – 2 бр.***  **7.2.1.**доклад към отчета за касово изпълнение на бюджета на Община Гурково към 31 декември 2024 г.  **7.2.2.**доклад за изпълнение на Общия устройствен план на община Гурково /ОУП/ за 2024 г. |
| **7.3** | ***Информации – 6 бр.***  **7.3.1**.информация за подготовката за учебната 2025/2026 г., проблеми и мерки за задържането на учениците и децата в училищата и детските заведения в Община Гурково.  **7.3.2.**информация за достигнатите етапи в изпълнението на одобрените инфраструктурни проекти в усвояване на финансови средства по национални програми, европейски оперативни програми и ПВУ.  **7.3.3.**информация за състоянието на безработицата в община Гурково към 01.09.2025 г. Обхват и насоченост на програмите за временна трудова заетост към 01.09.2025 г.  **7.3.4.**информация за изпълнение на обектите от Инвестиционната програма на Община Гурково към 30.09.2025 г. и начина на  осъществяване на контрола върху фирмите, изпълнители на обществените поръчки.  **7.3.5.**информация за подготовката на Община Гурково за работа при зимни условия, степента на готовност относно поддържане на общинската пътна мрежа при зимни условия през зимен сезон 2025/2026 год.  **7.3.6.**информация за изпълнението на Наредбата за управлението, стопанисването и вътрешния ред на гробищните паркове на територията на община Гурково към 30.10. 2025 г. |
| **8.** | ***Решения, свързани с определяне и упълномощаване на представители – 3 бр.***  **8.1.** упълномощаване на представител на Община Гурково за участие и гласуване по точките от дневния ред на Общо събрание на съдружниците на „ГУРКОВО ФИШ“ ООД гр. Гурково, насрочено за 11.09.2025 г.  **8.2.** определяне на позиция и мандат на Кмета на община Гурково за участие в заседания на Общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора (***2 бр.)*** |
| **9.** | ***Други решения***  **9.1**.промяна на числеността на дейностите, подпомагащи Общинска администрация – Гурково.  **9.2.**изменение и допълнение на Решение № 173 от 31.01.2025 г. на Общински съвет – Гурково прието по т.1 на заседание, проведено на 31.01.2025 г. (касаещо кандидатстване на Община Гурково по Интервенция „II.Г.6 – Инвестиции в основни услуги и дребни по мащаби инфраструктура в селските райони“ на Стратегически план за развитие на земеделието и селските райони в Република България за периода 2023-2027 г.)  **9.3.** приемане на Календарен график за провеждане на заседания на Общински съвет - Гурково през 2026 година.  **9.4.** даване на съгласие за предоставяне под наем на имотите - полски пътища на участници със сключени споразумения на територията на Община Гурково, включени в заповедите на Директора на Областна дирекция „Земеделие“ гр. Стара Загора, по реда на чл.37в, ал.4 от ЗСПЗЗ за стопанската 2025/2026 г.  **9.5.** одобряване на промяна в структурата на Община Гурково. |

Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията й по осъществяване на общ надзор за законосъобразност на административните актове.

Предвидения ред, определен в Правилника за организацията и дейността на Общински съвет – Гурково, за докладване и разглеждане на внесените материали е спазен. Обновявана е официалната Интернет - страница на Община Гурково с актуална информация, което позволява на всички заинтересовани граждани да се информират своевременно за приетите от ОбС решения, наредби, програми и планове.

В деловодството на Общински съвет - Гурково бе внесено Предложение с вх. № 198/27.11.2025 г. - за промяна на дневния ред на заседанието на Общински съвет – Гурково на 28.11.2025 г., като първа точка да стане: Информиране на обществеността, читалищното настоятелство при НЧ „Войвода Генчо Къргов – 1920“ – гр. Гурково и Общински съвет – Гурково относно възникнал проблем във връзка с предстоящо връчване на нотариална покана и предприети действия по запис на заповед, одобрен с Решение № 261/15.06.2021 на Общински съвет - Гурково. На заседанието на постоянните комисии от 28.11.2025 г. присъстващите бяха информирани относно създалата се сложна ситуация, засягаща финансовите задължения на Общината и опасността от финансови последици за Общината, произтичащи от запис на заповед, одобрен от ОбС – Гурково с Решение № 261/15.06.2021 г.

Основна част от своята работа по внесените предложения и проектите за решения общинските съветници извършват в постоянните комисии. Там подробно се разглеждаха всички материали, изясняваха се много проблеми, комисиите излизаха със свои предложения пред Общинския съвет. Основните дискусии по същество между общинските съветници и експертите от администрацията се случват на заседанията в различните комисии.

Проведени са **5** заседания на постоянни комисии, на които бяха приети **228** становища във връзка със заседанията на ОбС. От тях :

1. Първа постоянна комисия по бюджет, финанси, инфраструктура, европейски

фондове,национални и регионални програми и териториално развитие - **80** становища;

2.Втора постоянна комисия по образование, култура, туризъм, спорт, здравеопазване, социални дейности и вероизповедание - **46** становища;

3.Трета постоянна комисия по земеделие, горско стопанство и опазване на околната среда и общинска собственост - **65** становища;

4. Четвърта постоянна комисия по обществен ред, законност, местно самоуправление, контрол на решенията на общинският съвет и работа с неправителствени организации - **37** становища

Постоянната комисия за противодействие на корупцията и за предотвратяване и установяване на конфликт на интересие провела едно заседание през м. юни 2025 г. във връзка с приемане на доклад относно спазването на сроковете за подаване на ежегодните декларации за 2024 г. по чл.49, ал.1, т.2 от Закона за противодействие на корупцията.

През разглеждания отчетен период Общинският съвет - Гурково не е страна по административни дела.

Председателят на Общински съвет взе участие в:

* Годишната среща на местните власти, състояла се през месец октомври 2025 г.

в к.к. Албена;

* Информационно посещение на Европейската комисия от членовете на

мрежата „ Изграждаме Европа с представители на местното самоуправление“през месец декември 2025 г. в гр. Брюксел, Белгия.

**Уважаеми общински съветници,**

**Уважаеми господин Кмет,**

**Уважаеми господин Заместник – кмет,**

**Госпожи и господа,**

Искренно се надявам подобряването на инфраструктурата, културата, образованието, политиките към децата и младите хора, спорта, социалните услуги и грижите за възрастните хора, както и реализирането на потенциала на населените места да бъдат приоритет и през следващите години.

Да работиш за доброто на Община Гурково е признание и чест, но и огромна отговорност. Нашата цел е с общи усилия, с много постоянство и труд да запазим и надградим Община Гурково като едно привлекателно място за бъдещите поколения.

И в заключение, искам да благодаря на колегите общински съветници, на Кмета на Общината и общинската администрация, на кметовете на кметствата Паничерево и Конаре, кметските наместници на населените места, ръководителите на държавни органи и институции, политическите партии в общината, синдикалните и гражданските сдружения, представителите на бизнеса и гражданите за разбирането и подкрепата, която съм получавал като Председател на Общински съвет - Гурково.

БЛАГОДАРЯ ВИ!

**ДИМИТЪР ДРАЧЕВ:**

**ПРЕДСЕДАТЕЛ НА ОБЩИНСКИ СЪВЕТ - ГУРКОВО**

20.01.2026 г.

гр. Гурково